Så er jeg atter hjemme igen efter en skøn og solrig Roskilde Festival. Nu har jeg vist holdt ferie nok, så derfor skal jeg bruge de næste sommermåneder på at arbejde og så er jeg også i gang med at give bloggen en lille makeover, men mere om det senere. Jeg er vild med kager, som smager af citrus, så derfor har jeg naturligvis også en opskrift på citronmåne, som jeg gerne vil dele med jer. Jeg lavede kagen i forbindelse med min mands fødselsdag og jeg må tilstå, at jeg ikke nåede at smage den, men har hørt fra pålidelige kilder, at den var et hit :-)

Citronmåne, ca. 8 pers.:

150 g blødt smør

150 g rørsukker

4 æg

125 g hvedemel

1 tsk bagepulver

skal af 1 1/2 øko citron

Glasur:

150 g flormelis

saft og skal af 1 øko citron

Rør smør og sukker sammen; tilsæt æg ét ad gangen, og rør godt. Tilsæt hvedemel og bagepulver til dejen, og rør det godt sammen. Vend citronskal i og fordel dejen i en springform med bagepapir. Bag kagen i en forvarmet ovn ved 200° i ca. 25-30 minutter. Køl citronmånen af på en rist.

Rør ingredienserne til glasuren sammen, til den er let tyktflyende og fordel glasur på den afkølede kage. Pynt evt. med en smule revet citronskal.